CELEX: 22020D0319
Language: lt
Date: 1576195200000
Title: 2019 m. gruodžio 13 d. EEE jungtinio komiteto sprendimas Nr. 301/2019, kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2020/319]

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 68/44
               
            
         EEE JUNGTINIO KOMITETO SPRENDIMAS
         Nr. 301/2019
         2019 m. gruodžio 13 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2020/319]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2017 m. balandžio 5 d. Europos Parlamento ir Tarybos reglamentas (ES) 2017/746 dėl in vitro diagnostikos medicinos priemonių, kuriuo panaikinama Direktyva 98/79/EB ir Komisijos sprendimas 2010/227/ES (1) (su pataisymais, padarytais OL L 117, 2019 5 3, p. 11);
                  
               
                     (2)
                  
                  
                     Direktyva 98/79/EB (2) ir Komisijos sprendimas 2010/227/ES (3) panaikinami į EEE susitarimą įtrauktu Reglamentu (ES) 2017/746, todėl jie turi būti iš EEE susitarimo išbraukti nuo Reglamento (ES) 2017/746 112 straipsnyje nurodytų datų;
                  
               
                     (3)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XXX skyrius iš dalies keičiamas taip:
            
                        1.
                     
                     
                        Po 11 punkto (Europos Parlamento ir Tarybos reglamentas (ES) 2017/745) įterpiamas šis tekstas:
                        
                                    „12.
                                 
                                 
                                    
                                       32017 R 0746: 2017 m. balandžio 5 d. Europos Parlamento ir Tarybos reglamentas (ES) 2017/746 dėl in vitro diagnostikos medicinos priemonių, kuriuo panaikinama Direktyva 98/79/EB ir Komisijos sprendimas 2010/227/ES (OL L 117, 2017 5 5, p. 176) (su pataisymais, padarytais OL L 117, 2019 5 3, p. 11).“
                                 
                              
                  
                        2.
                     
                     
                        2 punkto (Europos Parlamento ir Tarybos direktyva 98/79/EB) ir 8 punkto (Komisijos sprendimas 2010/227/ES) tekstas išbraukiamas nuo Reglamento (ES) 2017/746 112 straipsnyje nurodytų datų.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Reglamento (ES) 2017/746 tekstas (su pataisymais, padarytais OL L 117, 2019 5 3, p. 11) islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. gruodžio 14 d. arba kitą dieną po paskutinio pranešimo perdavimo EEE jungtiniam komitetui pagal EEE susitarimo 103 straipsnio 1 dalį (*1), arba 2019 m. gruodžio 13 d. EEE jungtinio komiteto sprendimo Nr. 288/2019 įsigaliojimo dieną (4), iš šių datų pasirenkama vėlesnė.
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. gruodžio 13 d..
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 117, 2017 5 5, p. 176.
         
            (2)  OL L 331, 1998 12 7, p. 1.
         
            (3)  OL L 102, 2010 4 23, p. 45.
         
            (*1)  Konstituciniai reikalavimai nurodyti.
         
            (4)  Žr. šio Oficialiojo leidinio p. 24